બિટકોઇન ખંડણી પ્રકરણમાં એક માત્ર ભાગેડૂ એવો જતીન પટેલ કોર્ટ સમક્ષ સરન્ડર થઇ ગયો છે. આ મામલે કોર્ટે તપાસ અધિકારીને નોટિસ પાઠવતા તેઓ કોર્ટ સમક્ષ હાજર થયા હતા અને કાયદાકીય જોગવાઇ અનુસાર તેની કસ્ટડી મેળવવાની પ્રક્રિયા હાથ ધરી છે. ત્યારબાદ હવે આરોપીને બુધવારે સીઆઇડી રિમાન્ડ માટે સ્પે. કોર્ટમાં રજૂ કરે તેવી શક્યતા છે. ઉલ્લેખનીય છે કે, આ કેસમાં હવે તમામ આરોપીઓ ઝડપાઇ ગયા છે અને પોલીસ કોન્સ્ટેબલ સિવાય એક પણ આરોપીને જામીન મળ્યા નથી.